Document ID: 32004R0366

Κανονισμός (ΕΚ) αριθ. 366/2004 της Επιτροπής
της 27ης Φεβρουαρίου 2004
για τροποποίηση του κανονισμού (EK) αριθ. 2259/2003 όσον αφορά τη διαθέσιμη ποσότητα για την οποία μπορούν να υποβληθούν αιτήσεις πιστοποιητικών εισαγωγής για ορισμένα προϊόντα στον τομέα του χοιρείου κρέατος για την περίοδο από την 1η έως τις 30 Απριλίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(1),
την απόφαση 2003/18/ΕΚ του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2),
την απόφαση 2003/286/ΕΚ του Συμβουλίου, της 8ης Απριλίου 2003, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3),
τον κανονισμό (ΕΚ) αριθ. 1898/97 της Επιτροπής, της 29ης Σεπτεμβρίου 1997, για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στο πλαίσιο των ευρωπαϊκών συμφωνιών με τη Βουλγαρία, την Τσεχική Δημοκρατία, τη Σλοβακία, τη Ρουμανία, τη Δημοκρατία της Πολωνίας και της Δημοκρατία της Ουγγαρίας(4), και ιδίως το άρθρο 4 παράγραφος 4,
Εκτιμώντας τα ακόλουθα:
(1) Η προσχώρηση στην Ευρωπαϊκή Ένωση, την 1η Μαΐου 2004, της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, θα πρέπει να δώσει τη δυνατότητα στις χώρες αυτές να επωφεληθούν των δασμολογικών ποσοστώσεων στον τομέα του χοιρείου κρέατος που προβλέπεται στο πλαίσιο του καθεστώτος που καθορίστηκε από τις αποφάσεις 2003/18/ΕΚ και 2003/286/ΕΚ, με ίσους όρους σε σχέση με αυτούς που εφαρμόζονται στα σημερινά κράτη μέλη. Θα πρέπει επίσης να δοθεί η δυνατότητα στους εμπορευομένους των κρατών αυτών να συμμετάσχουν πλήρως σε αυτές τις ποσοστώσεις από την προσχώρησή τους.
(2) Για να μη δημιουργηθεί στρέβλωση της αγοράς πριν και μετά την 1η Μαΐου 2004, οι μερίδες που προβλέπονται για τα προϊόντα καταγωγής Βουλγαρίας και Ρουμανίας για το έτος 2004, έχουν τροποποιηθεί από τον κανονισμό (ΕΚ) αριθ. 333/2004 της Επιτροπής, της 26ης Φεβρουαρίου 2004(5), όσον αφορά το χρονοδιάγραμμά τους και έχουν προσαρμοστεί όσον αφορά την κατανομή των ποσοτήτων. Πρέπει συνεπώς να τροποποιηθεί ο κανονισμός (EK) αριθ. 2259/2003 της Επιτροπής, της 22ας Δεκεμβρίου 2003, για τον καθορισμό ορίων εντός των οποίων δύναται να γίνουν αποδεκτές οι αιτήσεις που υποβλήθηκαν τον Δεκέμβριο του 2003 για πιστοποιητικά εισαγωγής χοιρείου κρέατος βάσει του καθεστώτος που προβλέπεται από τις συμφωνίες έχει συνήψει η Κοινότητα με τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία, και τη Ρουμανία(6),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EK) αριθ. 2259/2003 τροποποιείται ως εξής:
α) στο άρθρο 1 η παράγραφος 2 αντικαθίσταται από το ακόλουθο κείμενο:
"2. Για την περίοδο από την 1η έως τις 30 Απριλίου 2004, οι αιτήσεις πιστοποιητικών εισαγωγής προϊόντων καταγωγής Βουλγαρίας και Ρουμανίας, μπορούν να υποβληθούν για τη συνολική ποσότητα που αναφέρεται στο παράρτημα ΙΙ, σύμφωνα με τις διατάξεις του κανονισμού (EK) αριθ. 1898/97."·
β) το παράρτημα ΙΙ αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 2004.

Labels: 3
17
18